
PARLAMENTUL ROMÂNIEI

CAMERA DEPUTAŢILOR
	            Comisia  pentru  cultură, arte, mijloace de informare în masă


RAPORT SUPLIMENTAR
asupra Proiectului de Lege  pentru modificarea  şi completarea Legii nr. 182/2000 privind protejarea patrimoniului cultural naţional mobil
Proiectul de lege pentru modificarea şi completarea Legii nr. 182/ 2000 privind protejarea patrimoniului cultural naţional mobil a fost transmis Comisiei pentru cultură, arte, mijloace de informare în masă, cu adresa nr. PL– x  317 din  data 1 septembrie 2016 şi înregistrat la Comisie cu nr.4c-10/192 din data de 05 septembrie 2016.
Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru administraţie publică şi amenajarea teritoriului şi Comisiei juridice, de disciplină şi imunităţi. Până la redactarea prezentului raport  s-a primit avizul favorabil transmis de Comisia juridică, de disciplină şi imunităţi.

În redactarea raportului Comisia a ţinut seamă de avizul favorabil, transmis de Consiliul Superior al Magistraturi, prin Hotărârea nr.401 emisă la data de 14 aprilie 2016, în baza prevederilor art.38 alin.(3) din Legea 317/ 2004 privind Consiliul Superior al Magistraturii. În raport de obiectul şi conţinutul reglementării, iniţiativa legislativă face parte din categoria legilor ordinare.

În calitate de primă Cameră sesizată, Senatul a adoptat proiectul de lege  în şedinţa din data de 28 iunie 2016. 
Proiectul de lege a fost dezbătut în şedinţa Comisiei din data de 17 ianuarie 2017. În conformitate cu prevederile art.55 din Regulamentul Camerei Deputaţilor, republicat, din partea Guvernului, au participat la lucrările Comisiei, domnul Alexandru Oprean, secretar de stat în cadrul Ministerului Culturii şi Identităţii Naţionale şi domnul Adrian Rista, consilier al ministrului.

La lucrările Comisiei au fost prezenţi 10 deputaţi, din totalul de 15 membri ai Comisiei. 
Proiectul de lege are ca obiect de reglementare modificarea şi completarea  Legii nr. 183/2000,  în contextul îndeplinirii  obligaţiilor ce revin României în calitatea sa de stat membru al Uniunii Europene. Modificările propuse vizează transpunerea Directivei 2014/60/UE a Parlamentului European şi a Consiliului din 15 mai 2014 privind restituirea bunurilor culturale care au părăsit ilegal teritoriul unui stat membru şi de modificarea Regulamentului (UE) nr. 1024/2012 (Reformare), publicată în Jurnalul Oficial al Comunităţii Europene (JOCE) nr.L147/24 din 12.06.2015. Această directivă extinde domeniul de aplicare la orice bun cultural clasat, sau definit de un stat membru, în conformitate  cu legislaţia sau procedurile administrative naţionale, drept bun de patrimoniu naţional cu valoare artistică, istorică sau arheologică. Astfel, directiva reglementează regimul bunurilor de interes istoric, paleontologic, numismatic sau ştiinţific, indiferent dacă acestea fac sau nu parte din colecţii publice sau de altă natură, sau constituie elemente individuale, şi indiferent dacă provin din excavaţii legale sau clandestine, cu condiţia ca acestea să fie clasate sau definite drept bunuri de patrimoniu naţional. 
 
Raportul Comisiei a fost adoptat cu majoritatea voturilor celor prezenţi în sală în momentul votării (9 voturi pentru, 1 abţinere, nici un vot împotrivă.). Membrii Comisei au avut în vedere faptul că, în luna decembrie 2016 s-a primit la Parlament o adresă de atenţionare din partea Ministerului Afacerilor Externe, prin care se solicita urgentarea adoptării proiectului de lege privind implementarea prevederilor Directivei 2014/60/UE a Parlamentului European şi a Consiliului din 15 mai 2014 în legislaţia naţională, România riscând, în situaţia unei întârzieri, declanşarea procedurii de infrigement,  fapt subliniat şi domnul Alexandru Oprean, secretar de stat în Ministerul Culturii şi Identităţii Naţionale.
Potrivit prevederilor art. 75 din Constituţia României, republicată, şi ale art. 2 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterilor şi a opiniilor exprimate, Comisia pentru cultură, arte, mijloace de informare în masă a propus plenului adoptarea Proiectului de lege pentru modificarea şi completarea Legii nr. 182/ 2000 privind protejarea patrimoniului cultural naţional mobil, în forma Senatului, în conformitate cu raportul nr. 4c-10/192 din 7 martie 2017.
                                                        **
În temeiul art. 70 din Regulamentul Camerei Deputaţilor, republicat, în data de 14 martie 2017 plenul a hotărât retrimiterea Proiectului de lege pentru modificarea şi completarea Legii nr.182/2000 privind protejarea patrimoniului cultural naţional mobil la Comisie în vederea examinării şi întocmirii unui nou raport.

Proiectul de lege a fost dezbătut la lucrările Comisiei din zilele de 28 martie a.c., 4 şi 11 aprilie 2017. 
 În conformitate cu prevederile art. 55 din Regulamentul Camerei Deputaţilor, republicat, din partea Guvernului, în data de 11 aprilie a.c., au participat la lucrările Comisiei,  în calitate de invitaţi, domnul Erwin Şimşemsohn, secretar de stat în cadrul Ministerului Culturii şi Identităţii Naţionale şi domnul Adrian Rista, consilier al ministrului. 

La lucrările Comisiei şi-au înregistrat prezenţa 14 deputaţi, din totalul de 15 membri ai Comisiei. Raportul Comisiei a fost adoptat cu unanimitate de voturi. 

 În urma dezbaterilor şi a opiniilor exprimate, Comisia pentru cultură, arte, mijloace de informare în masă propune plenului adoptarea Proiectului de lege pentru modificarea şi completarea Legii nr.182/ 2000 privind protejarea patrimoniului cultural naţional mobil, cu amendamentele înscrise în anexa 1.
În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,


            SECRETAR,





     Gigel – Sorinel ŞTIRBU
                             Beatrice TUDOR
Consilieri parlamentari:
 Cristina Dan
 Dan Kalber

Anexa 1
Amendamente admise


la Proiectul de Lege pentru modificarea și completarea Legii nr.182/2000 privind protejarea patrimoniului cultural național mobil
	Nr. Crt.
	Text adoptat de Senat
	Text propus de Comisie

(Autorul amendamentului)
	Motivaţia amendamentelor

	1.
	LEGE pentru modificarea şi completarea Legii nr.182/2000 privind protejarea patrimoniului cultural naţional mobil
	Nemodificat
	

	2.
	Art. I. – Legea nr.182/2000 privind protejarea patrimoniului cultural naţional mobil, republicată în Monitorul Oficial al României, Partea I, nr.259 din 9 aprilie 2014, se modifică şi se completează după cum urmează:
	Nemodificat
	

	3.
	1. La articolul 3 alineatul (2) punctual 2, litera f) se modifică şi va avea următorul cuprins :

“f) componente artistice expuse în aer liber;”
	Punctul 1 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	4.
	2. Articolul 4 se modifică şi va avea următorul cuprins:

“Art. 4. - (1) Din patrimoniul cultural naţional mobil fac parte:

a) bunurile culturale mobile aflate în patrimoniul public sau privat al statului ori al unităților administrativ teritoriale şi în evidenţa şi administrarea muzeelor şi colecţiilor aflate în proprietate publică,  arhivelor şi fondurilor bibliotecilor publice de drept public; 

b) bunurile culturale mobile aflate în patrimoniul şi inventarele cultelor şi asociaţiilor religioase cu personalitate juridică;

c) bunurile culturale mobile aflate, după caz, în administrarea sau în proprietatea companiilor naţionale, regiilor autonome, societăţilor naţionale sau al altor societăţi reglementate de Legea societăţilor nr. 31/1990, republicată, cu modificările şi completările ulterioare, cu capital integral sau majoritar de stat;

d) bunurile culturale mobile provenind din siturile arheologice, paleontologice sau geologice, reperate sau nereperate, precum şi provenind din săpături legale sau clandestine;

e) bunurile culturale mobile clasate, indiferent de regimul lor de proprietate.

(2) Bunurile culturale mobile clasate aparţinând patrimoniului cultural naţional mobil fac parte, în funcţie de importanţa sau de semnificaţia lor istorică, arheologică, documentară, etnografică, artistică, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, de vechimea, unicitatea sau raritatea lor, din:

a) tezaurul patrimoniului cultural naţional mobil, denumit în continuare tezaur, alcătuit din bunuri culturale de valoare excepţională pentru România şi/sau pentru umanitate;

b) fondul patrimoniului cultural naţional mobil, denumit în continuare fond, alcătuit din bunuri culturale cu valoare deosebită pentru România şi/sau pentru umanitate.”
	Punctul 2 se elimină.
(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	5.
	3. La articolul 11 punctul 1, literele d) şi g) se modifică şi vor avea următorul cuprins :

“d) pentru bunurile culturale mobile pentru care se solicită scoaterea temporară sau definitivă în afara teritoriului României;

…………………………………………………

g) pentru bunurile culturale mobile care au făcut obiectul unor tentative de export ilegal sau, după caz, de circulaţie ilegală în interiorul Uniunii Europene; “
	Punctul 3 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	
	
	
	

	6.
	4. La articolul 12, alineatul (1) se modifică şi va avea următorul cuprins:

“Art. 12. - (1) Clasarea se va efectua pe baza unui raport de expertiză întocmit de experţi acreditaţi de Comisia Naţională a Muzeelor şi Colecţiilor.” 
	Punctul 4 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	7.
	5. La articolul 12, după alineatul (1) se introduce un nou alineat, alin. (11), cu următorul cuprins:

“(11) Rapoartele de expertiză în vederea stabilirii oportunităţii declanşării procedurii de clasare, în condişiile prevăzute de normele de clasare  a bunurilor culturale mobile, pot fi întocmite de angajaţii cu studii de  specialitate ai serviciilor publice deconcentrate ale Ministerului Culturii sau ai instituţiilor muzeale şi colecţiilor publice de drept public.”
	Punctul 5 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	8.
	6. La articolul 15, alineatele (2) – (5) se modifică şi vor avea următorul cuprins:

“(2) Inventarul patrimoniului cultural naţional mobil clasat, întocmit pe baza ordinelor privind bunurile culturale mobile clasate, centralizarea, evidenţa informatizată şi administrarea documentelor care au stat la baza întocmirii acestuia se efectuează de Institutul Naţional al Patrimoniului.

(3) Datele privind patrimoniul cultural naţional mobil clasat, cu excepţia listei cuprinzând bunurile culturale mobile, descrierea şi imaginea acestora, nu au destinaţie publică, fără acordul proprietarilor bunurilor.

(4) Date privind patrimoniul cultural naţional mobil clasat pot fi furnizate, la cerere, de Institutul Naţional al Patrimoniului instituţiilor specializate, cercetătorilor şi altor experţi şi specialişti acreditaţi, în vederea desfăşurării unor activităţi specifice de identificare şi cercetare. Valorificarea datelor astfel dobândite poate fi făcută numai cu consimţământul deţinătorului. Comunicarea publică a datelor de identificare a proprietarului se poate face numai cu acordul prealabil al acestuia.

(5) Informaţiile cuprinse în inventarul prevăzut la alin. (1) pot fi furnizate organelor de poliţie, organelor de urmărire penală instanţelor judecătoreşti, pentru exercitarea atribuţiilor legale ale acestora, precum şi autorităţilor competente ale statului membru solicitant care doresc să verifice dacă bunul în cauză constituie un bun cultural, cu condiţia ca această verificare să fie efectuată în termen de şase luni de la data notificării statelor membre cu privire la descoperirea bunurilor culturale pe teritoriul lor şi la existenţa unor motive întemeiate pentru a presupune că respectivele bunuri au părăsit ilegal teritoriul altui stat membru.”
	Nemodificat.
	

	9.
	7. La articolul 16, alineatul (1) se modifică şi va avea următorul cuprins:

“Art. 16. - (1) Proprietarii, titularii altor drepturi reale şi deţinătorii cu orice titlu ai bunurilor culturale mobile pentru care se declanşează procedura de clasare au obligaţia de a permite examinarea bunurilor respective de către experţi acreditaţi.”
	Punctul 7 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului.

	10.
	8. La articolul 23 alineatul (1), litera f) se modifică şi va avea următorul cuprins:

“f) să permită de îndată accesul specialiştilor din cadrul serviciilor publice deconcentrate ale Ministerului Culturii ori organelor de poliţie în scopul constatării existenţei ori a stării de conservare a acestor bunuri; în cazul deţinătorilor persoane fizice şi al persoanelor juridice de drept privat accesul specialiştilor serviciilor publice deconcentrate ale Ministerului Culturii ori al organelor de poliţie se face numai cu acordul scris al proprietarului.”
	Punctul 8 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	11.
	9. Articolul 37 se modifică şi va avea următorul cuprins:

Art. 37. - (1) Scoaterea, în afara Uniunii Europene, a bunurilor cultural mobile constituie, în înţelesul prezentei legi, operaţiune de export, care poate fi temporar sau definitiv.

(2) Exportul temporar sau definitiv al bunurilor culturale mobile se efectuează numai pe baza certificatului de export sau, după caz, a licenţei de export.

(3) Licenţa de export se eliberează pentru exportul bunurilor culturale mobile în afara spaţiului Uniunii Europene, în conformitate cu prevederile legislaţiei europene în vigoare.

(4) Certificatul de export se eliberează pentru exportul în afara spaţiului Uniunii Europene  a bunurilor culturale mobile ce nu fac obiectul legislaţiei europene în vigoare. 

(5) Scoaterea bunurilor culturale mobile, în afara teritoriului României, dar în interiorul Uniunii Europene, se face în baza certificatului de circulaţie în interiorul Uniunii Europene, ce poate fi temporar sau definitiv.
(6) Certificatul de export, licenţa de export sau, după caz certificatul de circulaţie în interiorul Uniunii Europene,  vor fi emise de serviciile publice deconcentrate ale Ministerului Culturii, în condiţiile prezentei legi şi a normelor metodologice  privind  regimul circulaţiei bunurilor culturale mobile, precum şi a legislaţiei europene în vigoare.

(7) Scoaterea în afara teritoriului României a bunurilor culturale mobile clasate în tezaur, indiferent de proprietar sau de titularul dreptului de administrare, va fi avizată de Comisia Naţională a Muzeelor şi Colecţiilor şi va fi aprobată de ministrul culturii.

(8) Scoaterea din ţară, pe orice cale, a bunurilor culturale mobile pentru care nu s-a obţinut certificatul de export, licenţă de export sau, după caz, certificatul de circulaţie în interiorul Uniunii Europene, eliberate în condiţiile legii, constituie operaţiune de export ilegal sau, după caz, de circulaţie ilegală în interiorul Uniunii Europene.

(9) Nerevenirea bunurilor culturale mobile pe teritoriul României la data expirării termenului prevăzut, de certificatul de export, licenţa de export sau, după caz, certificatul de circulaţie în interiorul Uniunii Europene, constituie operaţiune de export ilegal sau, după caz, de circulaţie ilegală în interiorul Uniunii Europene.”
	Punctul 9 Se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	12.
	10.  Articolul 38 se modifică şi va avea următorul cuprins :

“Art. 38. - (1) Bunurile culturale mobile clasate, aflate în proprietatea statului sau a unităţilor administrativ-teritoriale, pot fi scoase în afara teritoriului României numai temporar şi numai pentru organizarea unor expoziţii în străinătate, pentru investigaţii de laborator, restaurare sau expertizare.

(2) Bunurile culturale mobile clasate în categoria tezaur, aflate în proprietatea persoanelor fizice sau juridice de drept privat, pot  fi scoase în afara teritoriului României numai temporar, pentru o perioadă de maximum 12 luni.”
	Punctul 10 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	13.
	11. La articolul 39, alineatul (1) se modifică şi va avea următorul cuprins:

“(1) Bunurile culturale mobile clasate în categoria  fond, aflate în proprietatea persoanelor fizice sau juridice de drept privat, pot fi scoase definitiv în afara teritoriului României numai în cadrul unui schimb de bunuri culturale, cu valoare şi semnificaţie comparabile, care pot constitui unicate sau rarităţi pentru patrimoniul muzeal din România.”
	Punctul 11 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului.

	14.
	12. La articolul 40, alineatul (1) se modifică şi va avea următorul cuprins:

“Art. 40. - (1) Prin excepţie de la prevederile art. 38 alin. (1), bunurile culturale mobile clasate în categoria fond, aflate în domeniul privat al statului, respectiv al judeţelor, municipiilor, oraşelor sau comunelor, pot  fi scoase definitiv în afara teritoriului României, numai în cadrul unui schimb de bunuri culturale de aceeaşi importanţă şi semnificaţie culturală şi numai în cazuri cu totul excepţionale în care prevalează interesul istoric, ştiinţific ori cultural.”
	Punctul 12 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului


	15.
	13. La articolul 41, alineatul (1) se modifică şi va avea următorul cuprins:

“Art. 41. - (1) În cazul cererii de export temporar sau definitiv sau, după caz, de eliberare a certificatului de circulație în interiorul U.E a unui bun cultural mobil neclasat, termenele prevăzute la art. 12 alin. (2) şi la art. 14 alin. (1), cumulate, se reduc la  60 de zile.”
	Punctul 13 se elimină.

(Amendament propus de Comisie)
	 Prevederile propuse exced textul Directivei 2014/60/UE a Parlamentului European şi a Consiliului


	16.
	14.  La articolul 57, litera i) se modifică şi va avea următorul cuprins:

“i) aprobă, conform prezentei legi, scoaterea bunurilor culturale mobile în afara teritoriului României, precum şi exportul definitiv al bunurilor culturale mobile eliberând, pe baza expertizei, sau după caz, în urma stabilirii  oportunităţii declanşării procedurii de clasare, certificatul de export, certificatul de circulaţie în interiorul Uniunii Europene sau, după caz, licenţa de export, întocmite potrivit Normelor metodologice privind regimul circulaţiei bunurilor culturale mobile.”
	Punctul 14 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	17.
	15. Articolul 59 se modifică şi va avea următorul cuprins:

“Art. 59. - Prezentul capitol reglementează restituirea de către statul român a bunurilor culturale care au părăsit ilegal teritoriul unui stat membru al Uniunii Europene, începând cu data de 1 ianuarie 1993.”
	Nemodificat.
	

	18.
	16. La articolul 60 alineatul (1) literele a) şi b) se modifică şi vor avea următorul cuprins:

“a) patrimoniul cultural naţional mobil al României fiind clasificat sau definit ca atare înainte ori după părăsirea ilegală a teritoriului naţional;

b) patrimoniul naţional al unui stat membru al Uniunii Europene, în conformitate cu legislaţia statului respectiv, fiind clasificat sau definit ca atare înainte ori după părăsirea ilegală a teritoriului unui stat membru al Uniunii Europene;”
	Nemodificat.
	

	19.
	17. La articolul 60 alineatul (1) litera e) se abrogă.
	Nemodificat.
	

	20.

	18.La articolul 61, literele a) şi b) ale alineatului (1) şi alineatul (3) se modifică şi vor avea următorul cuprins:

“a) ieşirea unui bun cultural de pe teritoriul unui stat membru al Uniunii Europene, cu încălcarea legislaţiei acestui stat în materie de protecţie a bunurilor culturale sau cu încălcarea Regulamentului (CE) nr. 116/2009 al Consiliului din 18 decembrie 2008  privind exportul bunurilor culturale;

b) nerevenirea la sfârşitul unei scoateri legale temporare în afara teritoriului naţional sau orice încălcare a uneia dintre condiţiile acestei scoateri temporare a unui bun cultural.

…………………………………………………

(3) În înţelesul prezentului capitol, prin “stat membru solicitant” se înţelege statul membru al cărui bun cultural a părăsit ilegal teritoriul său;”

	18.Articolul 61 se modifică  şi va avea următorul cuprins:
 Art. 61.- (1) În înţelesul prezentului capitol, părăsirea ilegală a teritoriului unui stat membru al Uniunii Europene desemnează după caz:

a) ieşirea unui bun cultural de pe teritoriul unui stat membru al Uniunii Europene, cu încălcarea legislaţiei acestui stat în materie de protecţie a bunurilor culturale sau cu încălcarea Regulamentului (CE) nr. 116/2009 al Consiliului din 18 decembrie 2008  privind exportul bunurilor culturale;

b) nerevenirea la sfârşitul unei scoateri legale temporare în afara teritoriului naţional sau orice încălcare a uneia dintre condiţiile acestei scoateri temporare a unui bun cultural.

(2) În înţelesul prezentului capitol, prin “stat membru solicitant” se înţelege statul membru al cărui bun cultural a părăsit ilegal teritoriul său; 
(3) În înţelesul prezentului capitol, prin „stat membru solicitat” se înţelege statul membru pe teritoriul căruia se găsește un bun cultural care a părăsit ilegal teritoriul unui alt stat membru; 

(4) În înţelesul prezentului capitol, prin „restituire” se înţelege returnarea materială a bunului cultural pe teritoriul statului membru solicitant;  

(5) În înţelesul prezentului capitol, prin „posesor ” se înţelege persoana care deţine material bunul cultural în numele său; 

(6) În înţelesul prezentului capitol, prin „deţinător ” se înţelege persoana care deţine material bunul cultural în numele altcuiva.”

	Amendament de tehnică legislativă generat de repetiţia definiţiei posesorului atât în alin. 2 al legii în vigoare, cât şi în alin.(6) nou introdus. Pentru evitarea dublei reglementări se renumerotează alineatele şi se rezultă o reformulare a art. 61 prin comasarea punctelor 18 şi 19 din proiectul de lege.

	21.
	19.La articolul 61, după alineatul (3) se introduc patru noi alineate, alin. (4) – (7), cu următorul cuprins:

“(4) În înţelesul prezentului capitol, prin „stat membru solicitat” se înţelege statul membru pe teritoriul căruia se găseşte un bun cultural care a părăsit ilegal teritoriul unui alt stat membru; 

(5) În înţelesul prezentului capitol, prin „restituire” se înţelege returnarea materială a bunului cultural pe teritoriul statului membru solicitant;  

(6) În înţelesul prezentului capitol, prin „posesor” se înţelege persoana care deţine material bunul cultural în numele său; 

(7) În înţelesul prezentului capitol, prin „deşinător” se înţelege persoana care deţine material bunul cultural în numele altcuiva.”
	Punctul 19 se elimină.
	

	22.
	20. La articolul 64, alineatele (1) şi (2) se modifică şi vor avea următorul cuprins:
“Art. 64. - (1) Statul membru al Uniunii Europene, proprietar al bunului cultural descoperit, are dreptul de a verifica dacă bunul respectiv este un bun cultural, în termen de şase luni de la data comunicării notificării prevăzute la art. 62 alin. (1) şi, după caz, la art. 63 alin. (2).
(2) Măsurile de conservare prevăzute la art. 62 alin. (2) şi la art. 63 alin. (2) încetează dacă statul membru al Uniunii Europene interesat nu introduce acţiunea în restituire în termen de trei ani de la data la care a luat la cunoştinţă despre locul în care se află bunul cultural şi despre identitatea posesorului sau detentorului, în condiţiile prezentului capitol.”
	Nemodificat.
	

	23.
	21.La articolul 64, după alineatul (5) se introduc două noi alineate, alin. (6) şi (7), cu următorul cuprins:

“(6) Cooperarea şi consultarea cu autorităţile centrale ale statelor membre se vor face şi prin utilizarea  modulului  pentru bunuri culturale al Sistemului de informare al pieţei interne, denumit în continuare I.M.I., instituit prin Regulamentul (UE) nr. 1024/2012 al Parlamentului European  şi al Consiliului  din 25 octombrie 2012 privind cooperarea administrativă prin intermediul Sistemului de informare al pieţei interne şi de abrogare a Deciziei 2008/49/CE a Comisiei.

(7) Schimbul de informaţii prin intermediul IMI se face în conformitate cu dispoziţiile legale aplicabile privind protecţia datelor cu caracter personal şi a vieţii private.”
	Nemodificat.
	

	24.
	22. La articolul 65, alineatul (4) se modifică şi va avea următorul cuprins:

“(4) Guvernul României, prin Ministerul Culturii, va prezenta Comisiei Europene, o dată la 5 ani, un raport privind acţiunile introduse cu privire la restituirea bunurilor culturale care au părăsit ilegal teritoriul unui stat membru al Uniunii Europene.”
	Nemodificat.
	

	25.
	23. La articolul 66, alineatul (1) se modifică şi va avea următorul cuprins:

“(1) Acţiunea în restituire prevăzută la art. 65 alin. (1) se prescrie în termen de trei ani de la data la care statul membru al Uniunii Europene reclamant a luat cunoştinţă despre locul în care se află bunul cultural şi despre identitatea posesorului sau detentorului, dar nu mai târziu de 30 de ani de la data la care bunul cultural a părăsit ilegal teritoriul statului reclamant, membru al Uniunii Europene.”
	Nemodificat.
	

	26.
	24.La articolul 67, după alineatul (3) se introduce un nou alineat, alin. (31), cu următorul cuprins:
“(31) Pentru a determina dacă posesorul a depus diligena necesară, se ţine cont de toate circumstanţele achiziţiei, în special de documentaţia privind provenienţa bunului, de autorizaţiile de ieşire necesare în temeiul legislaţiei statului membru solicitant, de natura părţilor, de preţul plătit, de eventuala consultare de către posesor a registrelor accesibile privind bunuri culturale furate şi de orice informaţii pertinente pe care acesta ar fi putut să le obţină în mod rezonabil sau de orice alt demers pe care o persoană rezonabilă l-ar fi întreprins în aceleaşi circumstanţe.”
	Nemodificat.


	

	27.
	25.La articolul 67, după alineatul (4) se introduce un nou alineat, alin. (41), cu următorul cuprins:
“(4)1 În caz de donaţie sau de succesiune, posesorul nu poate beneficia de un statut favorabil faţă de persoana de la care a achiziţionat bunul cu acest titlu.”
	Nemodificat.
	

	28.
	26.La articolul 67, după alineatul (5) se introduce un nou alineat, alin. (51), cu următorul cuprins:
“(5)1 Ministerul Culturii ia măsuri pentru restituirea către statul reclamant a bunului cultural care a părăsit ilegal teritoriul acestuia, în vederea  efectuării de către statul reclamant a plăţii despăgubirilor acordate de instanţa de judecată posesorului sau deţinătorului de bună-credinţă, precum şi instituţiei specializate care a efectuat cheltuielile privind conservarea bunului cultural.”
	Nemodificat.
	

	29.
	27.La articolul 70, alineatul (3) se modifică şi va avea următorul cuprins:

“(3) Bunurile culturale care fac obiectul prezentului capitol sunt prevăzute la art. 60.”
	Nemodificat.
	

	30.
	28. La articolul 70, după alineatul (5) se introduce un nou alineat, alin. (6), cu următorul cuprins:

“(6) Înainte de a introduce acţiunea în restituire, Ministerul Culturii poate decide participarea la o procedură de arbitraj, în conformitate cu legislaţia internă a statului membru solicitat.”
	Nemodificat.
	

	31.
	29.La articolul 71, alineatul (1) se abrogă.
	Nemodificat.
	

	32.
	30. Articolul 73 se modifică şi va avea următorul cuprins:

“Art. 73. - (1) Ministerul Culturii va notifica, inclusiv prin intermediul I.M.I., autorităţilor competente ale statelor membre ale Uniunii Europene cu privire la recuperarea bunurilor culturale ce au părăsit ilegal teritoriul României.

(2) Ministerul Culturii va utiliza I.M.I., după caz, pentru a difuza  informaţii relevante privind bunurile culturale care au fost furate sau care au părăsit ilegal teritoriul României.”
	Nemodificat.
	

	33.
	31.Articolul 77 se modifică şi va avea următorul cuprins:

“Art. 77. - Constatarea contravenţiilor şi aplicarea sancţiunilor prevăzute la art. 75 se fac de către  specialiştii serviciilor publice deconcentrate ale Ministerului Culturii şi/sau de către agenţi şi ofiţeri de poliţie din cadrul Poliţiei Române.”
	Punctul 31 se elimină.

(Amendament propus de Comisie)
	 Prevederile propuse exced textul Directivei 2014/60/UE a Parlamentului European şi a Consiliului


	34.
	32.La articolul 90 alineatul (1), litera h) se modifică şi va avea următorul cuprins:

“h) Normele metodologice privind regimul circulaţiei bunurilor culturale mobile;”
	Punctul 32 se elimină.

(Amendament propus de Comisie)
	Prevederile propuse exced textul Directivei 2014/60/UE a Parlamentului European şi a Consiliului

	35.
	33.ANEXĂ: CATEGORII DE BUNURI CULTURALE ce pot face obiectul restituirii, respectiv al recuperării, în înţelesul cap. IX şi X se abrogă.
	Nemodificat.
	

	36.
	Art. II. – Guvernul României, prin Ministerul Culturii, va prezenta Comisiei Europene primul raport privind acţiunile introduse cu privire la restituirea bunurilor culturale care au părăsit ilegal teritoriul unui stat membru al Uniunii Europene, în maximum 30 de zile de la intrarea în vigoare a prezentei legi.
	Nemodificat.
	

	37.
	Art. III. – În termen de 90 de zile de la data intrării în vigoare a prezentei legi, Ministerul Culturii va elabora, cu avizul Comisiei Naţionale a Muzeelor şi Colecţiilor, normele metodologice privind regimul circulaţiei bunurilor culturale mobile, care se aprobă prin hotărâre a Guvernului.
	Nemodificat.
	

	38. 
	Art. IV. – Legea nr. 182/2000 privind protejarea patrimoniului cultural naţional mobil, republicată în Monitorul Oficial al României, Partea I, nr. 259 din 9 aprilie 2014, cu modificările  şi completările aduse prin prezenta lege se va republica , dându-se textelor o nouă numerotare.
	Nemodificat.
	


ANEXA 2
AMENDAMENTE RESPINSE

	Nr

crt.
	Text proiect de lege


	Text propus de Comisie

(autorul amendamentelor)

	Camera Decizională

	0
	1
	2
	3
	4

	1
	
	La articolul 3 alineatul (2) punctul 2, litera a) se modifică şi va avea următorul cuprins:

„a) opere de artă vizuală: pictură, sculptură, grafică, desen, gravură, fotografie şi altele;”

Autor: deputat USR  Iulian BULAI 
	Rezultatul votului 
	Camera Deputaţilor

	2
	29. Articolul 4 se modifică şi va avea următorul cuprins:

“Art. 4. - (1) Din patrimoniul cultural naţional mobil fac parte:

a) bunurile culturale mobile aflate în patrimoniul public sau privat al statului ori al unităţilor administrativ teritoriale şi în evidenţa şi administrarea muzeelor şi colecţiilor aflate în proprietate publică,  arhivelor şi fondurilor bibliotecilor publice de drept public; 

b) bunurile culturale mobile aflate în patrimoniul şi inventarele cultelor şi asociaţiilor religioase cu personalitate juridică;

c) bunurile culturale mobile aflate, după caz, în administrarea sau în proprietatea companiilor naţionale, regiilor autonome, societăţilor naţionale sau al altor societăţi reglementate de Legea nr. 31/1990, republicată cu modificările şi completările ulterioare, cu capital integral sau majoritar de stat;

d) bunurile culturale mobile provenind din siturile arheologice, paleontologice sau geologice, reperate sau nereperate, precum şi provenind din săpături legale sau clandestine;

e) bunurile culturale mobile clasate, indiferent de regimul lor de proprietate.

(2) Bunurile culturale mobile clasate aparţinând patrimoniului cultural naţional mobil fac parte, în funcţie de importanţa sau de semnificaţia lor istorică, arheologică, documentară, etnografică, artistică, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, de vechimea, unicitatea sau raritatea lor, din:

a) tezaurul patrimoniului cultural naţional mobil, denumit în continuare tezaur, alcătuit din bunuri culturale de valoare excepţională pentru România şi/sau pentru umanitate;

b) fondul patrimoniului cultural naţional mobil, denumit în continuare fond, alcătuit din bunuri culturale cu valoare deosebită pentru România şi/sau pentru umanitate.”
	Articolul 4 se modifică şi va avea următorul cuprins:

…

„d) bunurile culturale mobile provenind din siturile arheologice, paleontologice sau geologice reperate sau nereperate;

d1) bunurile culturale mobile provenind din săpături legale, clandestine sau din descoperiri întâmplătoare.”

Autor: deputat USR  Iulian BULAI
	Rezultatul votului
	Camera Deputaţilor

	3
	
	La articolul 7 alineatul (1) se modifică şi va avea următorul cuprins:

„(1) Autorităţile competente au obligaţia să facă toate demersurile, potrivit prevederilor legale în vigoare şi convenţiilor internaţionale la care România este parte, pentru redobândirea unor bunuri culturale care au părăsit ilegal teritoriul ţării, au fost sustrase din muzee sau colecţii ori sunt deţinute fără temei legal în străinătate.”
Autor: deputat USR  Iulian BULAI
	Rezultatul votului
	Camera Deputaţilor

	4.
	
	La articolul 11, după primul alineat se introduce un nou alineat, alin. (2) cu următorul cuprins:

„(2) Prin excepţie de la prevederile alin. (1), lit. d) nu se declanşează procedura de clasare din oficiu pentru bunurile culturale mobile a căror valoare se situează sub anumite praguri financiare stabilite în relaţie cu categorii de bunuri culturale, atunci când  respectivele praguri financiare şi categorii sunt identificate prin hotărâre a Guvernului. Hotărârea Guvernului identifică modul în care se constată raportarea unui bun la pragul financiar. Determinarea categoriilor de bunuri culturale pentru care nu se declanşează procedura de clasare din oficiu se face cu avizul Comisiei Naţionale a Colecţiilor şi Muzeelor în funcţie de condiţii stabilite cu exactitate care ţin de natura obiectului şi de perioada în care acesta a fost realizat.”

Autor: deputat USR  Iulian BULAI
	
	

	5.
	Art. 23. – (1) 

f) să permită de îndată accesul specialiştilor din cadrul serviciilor publice deconcentrate ale Ministerului Culturii ori organelor de poliţie, în scopul constatării existenţei ori stării de conservare a acestor bunuri; în cazul deţinătorilor persoane fizice şi al persoanelor juridice de drept privat, accesul specialiştilor serviciilor publice deconcentrate ale Ministerului Culturii ori al organelor de poliţie se face numai cu acordul scris al proprietarului
	„f) să stabilească împreună cu serviciile publice deconcentrate ale Ministerului Culturii şi Identităţii Naţionale, în baza unui acord prealabil între părţile implicate, modalitatea de verificare a stării de conservare a acestor bunuri, la sediul serviciilor publice deconcentrate sau la sediul proprietarilor, titularilor altor drepturi reale sau ai dreptului de administrare, precum şi deţinătorii cu orice titlu. În cazul refuzului de a răspunde solicitării serviciilor publice deconcentrate, posesorii bunurilor culturale mobile au obligaţia să permită accesul reprezentanţilor serviciilor publice deconcentrate, în scopul constatării stării de conservare a acestor bunuri.”

Autor: deputat USR  Iulian BULAI
	Rezultatul votului
	Camera Deputaţilor

	6.
	
	La articolul 37, după alineatul 9 se introduce un nou alineat, alin. (10) cu următorul cuprins:

„(10) Bunurile culturale mobile intrate pe teritoriul României în ultimii 10 ani, însoţite de acte care să dovedească provenienţa de origine a bunului cultural mobil, vor putea fi scoase în afara teritoriului ţării fără alte certificate emise Ministerul Culturii şi Identităţii Naţionale sau de serviciile publice deconcentrate ale acestuia Stabilirea modalităţilor de dovedire a provenienţei şi de identificare a bunurilor se face în cadrul normelor metodologice privind regimul circulaţiei bunurilor culturale mobile.”

Autor: deputat USR  Iulian BULAI
	Rezultatul votului
	Camera Deputaţilor

	7.
	
	După articolul 38 se introduce un nou articol, art. 381 cu următorul cuprins:

„Prin excepţie de la prevederile art. 38, pentru scoaterea în afara graniţelor ţării a bunurilor culturale mobile prevăzute la Art. 11, alin. 2, nu este necesară eliberarea unui certificat de export sau licenţă de export.”

Autor: deputat USR  Iulian BULAI
	Rezultatul votului
	Camera Deputaţilor

	8.
	
	La articolul 60, după alineatul (1), se introduce un nou alineat, 11) cu următorul cuprins:

„11) În înţelesul prezentului capitol „obiect cultural” înseamnă, în concordanţă cu prevederile Directivei 2014/60/UE A Parlamentului European şi a Consiliului din 15 mai 2014 privind restituirea obiectelor culturale care au părăsit ilegal teritoriul unui stat membru şi de modificare a Regulamentului (UE) nr. 1024/2012, un obiect clasificat sau definit de un stat membru, înainte sau după ce a părăsit ilegal teritoriul respectivului stat membru, ca numărându-se printre „bunurile de patrimoniu naţional cu valoare artistică, istorică sau arheologică”, în conformitate cu legislaţia sau procedurile administrative naţionale în sensul articolului 36 din TFUE.”

Autor: deputat USR  Iulian BULAI
	Rezultatul votului
	Camera Deputaţilor

	9.
	30. La articolul 60 alineatul (1) literele a) şi b) se modifică şi vor avea următorul cuprins:

“a) patrimoniul cultural naţional al României fiind clasificat sau definit ca atare înainte ori după părăsirea ilegală a teritoriului naţional;

b) patrimoniul naţional al unui stat membru al Uniunii Europene, în conformitate cu legislaţia statului respectiv, fiind clasificat sau definit ca atare înainte ori după părăsirea ilegală a teritoriului unui stat membru al Uniunii Europene;”
	La articolul 60, alineatul (1), se modifică şi va avea următorul cuprins:

(1) Statul membru solicitant, are dreptul de a verifica dacă bunul respectiv este un bun cultural, în termen de două luni de la data comunicării notificării prevăzute la art. 62 alin. (1) şi, după caz, la art. 63 alin. (2).

Autorităţile române competente, în concordanţă cu prevederile Directivei 2014/60/UE, au obligaţia de a permite autorităţilor competente ale statului membru solicitant să verifice dacă obiectul în cauză constituie un obiect cultural, cu condiţia ca verificarea să fie efectuată în termen de şase luni de la data notificării prevăzute la art. 62 alin. (1) şi, după caz, la art. 63 alin. (2). Dacă această verificare nu este efectuată în termenul prevăzut, prevederile alin. (2) şi (3) nu se aplică.

Autor: deputat USR  Iulian BULAI
	Rezultatul votului
	Camera Deputaţilor

	10.
	
	La articolul 63, alineatul (2), se modifică şi va avea următorul cuprins:

(2) Dacă, în condiţiile alin. (1), bunul cultural este descoperit, Parchetul de pe lângă Înalta Curte de Casaţie şi Justiţie notifică aceasta statului membru solicitant, iar procurorul solicită instanţei competente să dispună măsuri privind transmiterea bunului cultural respectiv unei instituţii specializate, în vederea conservării, în condiţiile Legii nr. 302/2004, republicată, cu modificările şi completările ulterioare.

Autor: deputat USR  Iulian BULAI
	Rezultatul votului
	Camera Deputaţilor

	11.
	
	La articolul 90, alineatele (2) şi (3) se modifică şi vor avea următorul cuprins:

„(2) Normele prevăzute la alin. (1) lit. a)- g) vor fi aprobate prin ordin al ministrului culturii şi vor fi publicate în Monitorul Oficial al României, Partea I.

(3) Normele prevăzute la alin. (1) lit. h) şi i) vor fi aprobate prin hotărâre a Guvernului.”

Autor: deputat USR  Iulian BULAI
	Rezultatul votului
	Camera Deputaţilor


